༄༅། །དོན་ཡོད་ཞགས་པ་ལྷ་ལྔའི་མངོན་རྟོགས་
བཞུགས་པའི་དབུ་ཕྱོགས་སོ། །
༄༅། །འཕགས་པ་སྤྱན་རས་གཟིགས་དབང་ཕྱུག་ལ་ཕྱག་འཚལ་ལོ། །དང་པོ་
སྐྱབས་སུ་འགྲོ་བ་བྱས་ཏེ། རང་གི་གནས་རི་བོ་པོ་ཊ་ལ། རང་ཐུགས་རྗེ་ཆེན་པོ། སེམས་སྙིང་
ཁར་ཧྲཱིཿདཀར་པོ་བསམས། ས་བོན་ལས་འོད་འཕྲོས། ཡེ་ཤེས་ཀྱི་ལྷ་ལྔ་མདུན་དུ་སྤྱན་དྲངས།
པདྨའི་སྡོང་པོ་ལྔའི་སྟེང་དུ་བྱོན་པ་ལ། ཨཱརྱ་ལོ་ཀེ་ཤྭ་ར་ས་པ་རི་ཝཱ་ར་ཨཎྷཾ་པྲ་ཏཱིཙྪ་སྭཱཧཱ། པཱདཾ་
པྲཏཱིཙྪསྭཱཧཱ། བཛྲ་པཱུཧྨེ་ཨཱཿཧཱུྃ། བཛྲ་དྷུ་པེ། བཛྲ་ཨཱ་ལོ་ཀེ །བཛྲ་གརྦྷེ། བཛྲ་ནཻ་ཝིདྱ། བཛྲ་ཤཔྟ་
ཨཱཿཧཱུྃགིས་མཆོད། བསྟོད་པ་བྱ། དཀོན་མཆོག་གསུམ་ལ་བདག་སྐྱབས་མཆི། །ལ་སོགས་
ཡན་ལག་བདུན་པ་བྱ། ཚོགས་ཀྱི་ཞིང་གཤེགས་སུ་གསོལ། སེམས་བསྐྱེད་པ་དང༌། ཚད་མེད་
པ་བཞི་བསྒོམས། ཨོཾ་སྭ་བྷཱ་ཝ་ཤུདྡྷསརྦ་དྷརྨཱ་སྭ་བྷ་ཝ་ཤུདྡྷེ྅་ཧཾགིས། བདག་དང་སྣོད་བཅུད་
ཐམས་ཅད་སྟོང་པར་བསྒོམས། དེའི་ངང་ལས་རང་གི་སེམས་ཉིད་ཧྲཱིཿདཀར་པོར་གསལ་བ་
ལས། འོག་ཏུ་རཾ་དམར་པོ་འབར་བ་དང་བཅས་པ་ལས་ཉི་མའི་དཀྱིལ་འཁོར། དེའི་སྟེང་དུ་ཧཱུཾ་
ཁ་དོག་སྣ་ཚོགས་པ་ཆད་པས། སྣ་ཚོགས་རྡོ་རྗེ་དེ་ལས་འོད་འཕྲོས། རྡོ་རྗེའི་ས་གཞི། ར་བ།
དྲ་བ། གུར། བླ་རེ། དེའི་ཕྱི་རོལ་དུ་ཉི་མའི་དཀྱིལ་འཁོར་ལ་མེ་བྱུང་སྟེ། ཡེ་ཤེས་ཀྱི་མེ་འབར་
བས་བསྐོར་བའི་བསྲུང་འཁོར་ཡངས་ཤིང་རྒྱ་ཆེ་བའི་དབུས་སུ། ཧཱུཾ་ཆད་པ་ལས། གཞལ་ཡས་
ཁང་གྲུ་བཞི། སྒོ་བཞི། རྟ་བབས་བཞི་དང་ལྡན་པ། ཕ་གུ་དང་། དྲ་ཕྱེད་དང་། མདའ་ཡབ་
དང་། པུ་ཤུ་ལ་སོགས་པ་ཡོངས་སུ་རྫོགས་པའི་དབུས་སུ། པཾ་ལས་པདྨ་དཀར་པོ་འདབ་མ་
-370-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
དྭགས་ཀྱི་པགས་པས
བརྒྱད་པ། དེའི་ཤར་དུ་པཾ་ལས་པདྨ་དམར་པོ། ནུབ་ཏུ་པཾ་ལས་པདྨ་སྔོན་པོ། བྱང་དུ་པཾ་ལས་
པདྨ་དཀར་པོ། དེ་རྣམས་ཀྱི་ལྟེ་བར་ལྷོ་དང་ནུབ་ཏུ་རཾ་ལས་ཉི་མ། གཞན་རྣམས་སུ་ཨ་ལས་ཟླ་
བ༑ དབུས་ཀྱི་པད་ཟླའི་སྟེང་དུ་ཡི་གེ་ཧྲཱིཿབབས། དེ་ལས་འོད་འཕྲོས། དོན་གཉིས་བྱས། སླར་
འདུས་པ་ལས། པདྨ་དཀར་པོའི་ལྟེ་བ་ལ་ཧྲཱིཿམཚན་པ། དེ་ཡོངས་སུ་གྱུར་པ་ལས་རང་ཉིད་
འཕགས་པ་སྤྱན་རས་ གཟིགས་ སྐུ་མདོག་དཀར་པོ། ཞལ་གཅིག་ཕྱག་གཉིས་པ། གཡས་
མཆོག་སྦྱིན་པའི་ཕྱག་རྒྱ། གཡོན་པདྨ་དམར་པོའི་ཡུ་བ་ཐུགས་ཀར་འཛིན་པ། རིན་པོ་ཆེའི་
རྒྱན་ཆ་དུ་མས་སྤྲས་ཤིང་། དར་སྣ་ཚོགས་ཀྱི་སྟོད་གཡོགས་དང་། སྨད་གཡོགས་གསོལ་བ།
ཞབས་གཡས་ཅུང་ཟད་བརྐྱང་པའི་ཚུལ་གྱིས་སེམས་དཔའི་སྐྱིལ་ཀྲུང་དུ་བཞུགས་པ། རི་
་པགས་པས་སྨད་དཀྲིས་ཤིང་། ཕྱུགས་བདག་གི་ཆ་ལུགས་འཛིན་པ། རལ་པ་གྱེན་
དུ་བཅིངས་པའི་རྩེ་ན་སངས་རྒྱས་འོད་དཔག་མེད་བཞུགས་པ། གཡོན་གྱི་ཁྲོ་གཉེར་ཅན་ལ་
གཟིགས་པ། དེའི་ཐུགས་ཀར་པད་ཟླའི་སྟེང་དུ་པདྨ་དཀར་པོ་ཧྲཱིཿམཚན་པ། དེ་ལས་ཤར་དུ་
ཧཿདམར་པོ། ལྷོར་ཧཱུཾ་དམར་པོ། ནུབ་ཏུ་ཕ་སྔོན་པོ། བྱང་དུ་ཊ་དམར་པོ། དེ་རྣམས་ལས་འོད་
འཕྲོས། དོན་གཉིས་བྱས། སླར་འདུས་པས་ཞགས་པ་ཧཿ དབྱུག་པ་ཧཱུཾ། རལ་གྲི་ཕ། དབྱུག་ཏོ་
ཊས་མཚན་པར་གྱུར། དེ་རྣམས་ཡོངས་སུ་གྱུར་པ་ལས། ཤར་དུ་དོན་ཡོད་ཞགས་པ་དམར་པོ།
ཞལ་གཅིག་ཕྱག་བཞི་པ། གཡས་གཉིས་ན་ཞགས་པ་དང་རྡོ་རྗེ། གཡོན་གཉིས་ན་ལྕགས་ཀྱུ་
དང་བགྲང་འཕྲེང་འཛིན་པ། དར་དང་རིན་པོ་ཆེས་བརྒྱན་པ། ཞབས་དྲང་པོར་བཞེངས་ཏེ་
བཞུགས་པ། ལྷོར་རྟ་མགྲིན་དམར་པོ། རབ་ཏུ་ཁྲོས་པའི་ཞལ་གཅིག་པ། ཕྱག་གཡས་གཉིས་
ན་བེ་ཅོན་དང་སྡིགས་མཛུབ། གཡོན་གཉིས་ན་འཁོར་ལོ་དང་པདྨ་འཛིན་པ། སྤྱི་གཙུག་རྟ་
མགོ་ལྗང་ཁུ་སྐད་འཚེར་བ། སྦྲུལ་དང་རིན་པོ་ཆེས་བརྒྱན་པ། སྟག་གི་ ལྤགས་ པའི་ ཤམ་
ཐབས་ཅན། ཞབས་གཡས་བསྐུམ། གཡོན་བརྐྱང་པས་བཞུགས་པའོ། །ནུབ་ཏུ་རལ་གཅིག་
-371-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
མ་ སྔོན་ མོ་ ཁྲོས་ པའི་ ཞལ་ ཅན། ཕྱག་ གཡས་བཞི་ན་རལ་གྲི། ཞགས་པ། པདྨ། མདའ།
གཡོན་བཞི་ན། འཁོར་ ལོ། དབྱུག་པ། རྩེ་གསུམ། གཞུ་འཛིན་པ། སྦྲུལ་ དང་ རིན་ པོ་ ཆེས་
བརྒྱན་པ། སྟག་གི་ཤམ་ཐབས་ཅན། ཞབས་གཡས་བརྐྱང་གཡོན་བསྐུམ་པས་བཞུགས་པའོ། །བྱང་
དུ་ ཁྲོ་ གཉེཪ་ ཅན་ དཀཪ་ མོ་ ཞལ་ གཅིག་ཕྱག་བཞི། གཡས་གཉིས་ན་དབྱུག་ ཏོ་ དང་པདྨ།
གཡོན་གཉིས་ན་བགྲང་ཕྲེང་དང་། སྤྱི་བླུགས་འཛིན་པ། དར་དང་རིན་པོ་ཆེས་བརྒྱན་པ།
ཞབས་གཡོན་པའི་བོལ་སྟེང་དུ། གཡས་པ་བསྣོལ་ཏེ་བཞུགས་པའོ། །དེ་ཐམས་ཅད་ཀྱི་སྤྱི་
བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་ཀར་ཧཱུཾ་སྔོན་པོ། རང་རང་གི་ཐུགས་ཀར་
པད་ཟླ་ལ་གནས་པའི་ས་བོན་ལས་འོད་འཕྲོས། པོ་ཏ་ལ་ནས་ལྷ་ལྔ་སྤྱན་དྲངས་པར་མོས་ལ།
མ་ལུས་སེམས་ཅན་ཀུན་གྱི་མགོན་གྱུར་ཅིང༌། །བདུད་སྡེ་དཔུང་བཅས་མི་ཟད་འཇོམས་མཛད་
ལྷ༑ ༑དངོས་རྣམས་མ་ལུས་ཇི་བཞིན་མཁྱེན་གྱུར་པའི། །སྤྱན་རས་གཟིགས་དབང་འཁོར་
བཅས་གནས་འདིར་གཤེགས། །ལོ་ཀེ་ཤྭ་ར་ས་པ་རི་ཝཱ་ར་ས་མཱ་ཡ་ཛཿ༔ ཞེས་པས་སྤྱན་དྲངས།
སྔར་བཞིན་མཆོད། བཛྲ་ཨངྐུ་ཤ་ཛཿ བཛྲ་པཱ་ཤ་ཧཱུྃ། བཛྲ་སྥོ་ཊ་པཾ། བཛྲ་ཨ་བེ་ཤ་ཨཱཿ དགུག་
གཞུག་ཅིང་མཉེས་པར་བྱ། སླར་ཡང་ས་བོན་ལས་འོད་འཕྲོས། དབང་གི་ལྷ་རིགས་ལྔ་སྤྱན་
དྲངས། ན་མཿསརྦ་ཏ་ཐཱ་ག་ཏ་ཨཿཧཱུྃ་སོགས་ཀྱིས་མཆོད། དེ་བཞིན་གཤེགས་པ་ཐམས་ཅད་
ཀྱིས་མངོན་པར་དབང་བསྐུར་དུ་གསོལ། ཞེས་གསོལ་བ་བཏབ་པས། ཇི་ལྟར་བལྟམས་པ་
ཙམ་གྱིས་ནི། །ལ་སོགས་པ་དང་། ༀ་ན་མཿསརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ།
ཞེས་གསུང་ཞིང་། རིགས་ལྔའི་ཐུགས་ཀ་ནས་བྱོན་པའི་ཡུམ་རྣམས་ཀྱིས་བུམ་པའི་ཆུས་དབང་
བསྐུར། ལུས་གང་། དྲི་མ་དག །ཆུ་སྤྱི་བོར་ལུད་པས་གཙོ་བོ་ལ་འོད་དཔག་མེད། དོན་ཡོད་
ཞགས་པ་ལ་རྣམ་སྣང་། རྟ་མགྲིན་ལ་རིན་ཆེན་འབྱུང་ལྡན། རལ་གཅིག་མ་ལ་མི་བསྐྱོད་པ།
ཁྲོ་གཉེར་ཅན་ལ་དོན་ཡོད་གྲུབ་པས་དབུ་བརྒྱན། དེ་ནས་མདུན་དུ་བདག་བསྐྱེད་ལྟར་བསྐྱེད་
-372-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ནས། དབང་བསྐུར་བའི་བར་བྱའོ། །དེ་ནས་ཐུགས་ཀའི་ས་བོན་གྱི་མཐར་སྔགས་ཀྱིས་བསྐོར་
བ་ལ་དམིགས་ཏེ། ན་མཿས་མནྟ་བུད་དྷཱ་ནཱཾ། སརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ། ཀཱ་རུ་ཎ་མ་ཡ་མུར་
ཏ་ཡེ་ཧཱུྃ་ཛ་སྭཱཧཱ། ཨོཾ་ཧྲཱིཿ༔ ཏྲཻ་ལོ་ཀྱ་བི་ཛ་ཡ། ཨ་མོ་གྷ་པཱ་ཤ །ཨ་པྲ་ཏི་ཧ་ཏ་ཧྲཱིཿཧ་ཧཱུྃ་ཕཊ་སྭཱཧཱ། ན་
ས༌མནྟ༌བུད༌དྷཱ་ནཱཾ། ཧཾ༌ཁ༌ཏ༌བྷུཉྫསཏྭ་ཡེ་སྭཱཧཱ། ཨོཾ་ཨེ་ཀ་ཛ་ཏྲི་མཧཱ་རོ་ཥ་ཎ། ཏྲ་ས་ཡ། ཏྲ་ས་
ཡ༑ ས༌མ༌ས༌མ༌པྲ་ཤ་མ་ཎ་ཡེ་སྭཱཧཱ། ན་མཿས་མནྟ་བུད་དྷཱ་ནཱཾ། སརྦ་བྷ་ཝ་སན་ཏྲ་ར་ཎི་ཧཱུྃ་ཧཱུྃ་
ཕཊ་པ་ཏེ་ཡེ་སྭཱཧཱ། ཞེས་སོགས་བཟླས་སོ། །
༈ བྱ་བའི་རྒྱུད་ལ་བདག་བསྐྱེད་དང་། ཡེ་ཤེས་པ་དགུག་གཞུག་སོགས་གསལ་
བར་མེད་ཅིང་། གུར་གྱི་འགྲེལ་པ་ལ་སོགས་རྒྱ་འགྲེལ་དག་ལས་ཀྱང་དེ་ལྟར་བཤད་མོད།
འོན་ཀྱང་ཀླུ་སྒྲུབ་དང་། ཇོ་བོ་རྗེ་དང་། ཛེ་ཏ་རི་ལ་སོགས་པས་བྱ་རྒྱུད་དུ་གཏོགས་པའི་ལྷ་
ལའང་བདག་བསྐྱེད་དང་། དེ་ལ་ཡེ་ཤེས་དགུག་པ་བཤད་པ་བཞིན་འདིར་ཡང་བྲིས་པ་ཡིན་
ལ༑ འདི་ཉིད་ཀྱི་རྒྱུད་དང་སྒྲུབ་ཐབས་ཁུངས་མ་ནས་བདག་བསྐྱེད་བཤད་འདུག་པ་མ་མཐོང་
ངོ་༑ ༑སྒྲུབ་ཐབས་བོད་ཁ་གཅིག་གིས་བྱས་པར་བདག་བསྐྱེད་བྱས་ནས། མདུན་བསྐྱེད་དང༌།
རས་བྲིས་ལ་བརྟེན་པ་གང་ཡང་མེད་ཅིང་། བླ་མེད་པའི་རྫོགས་རིམ་བཞིན་བྱེད་པ་ནི་རྒྱུད་དང་
མི་མཐུན་ནོ། །བལྟས་པས་འཁྲིག་པའི་ཉོན་མོངས་ཅན་ལ་བྱ་རྒྱུད་གསུངས་པས། ཞལ་ཁྲོ་
གཉེར་ཅན་ལ་གཟིགས་པ་ལ་སོགས་རྒྱུད་ལས་བཤད་པ་བཞིན་དགོས་སོ། །གསར་བུ་ཞིག་
གིས་བསྐུལ་ནས་སྙོམས་ལས་པ་རིན་ཆེན་རྒྱལ་མཚན་གྱིས་སྦྱར་བའོ། །འདིས་འཁོར་བ་སྡུག་
བསྔལ་གྱི་རྒྱ་མཚོ་ཆེན་པོ་མྱུར་དུ་སྐེམས་པར་གྱུར་ཅིག །མངྒ་ལཾ། ཀུ་རུ་ཤུ་བྷཾ། སངྒྷ།། ༎
-373-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ